Grynderup Sogn er et sogn i Rebild Provsti (Aalborg Stift). I 1800-tallet var Grynderup Sogn og Stenild Sogn annekser til Rørbæk Sogn. Alle 3 sogne hørte til Gislum Herred i Aalborg Amt. Rørbæk-Grynderup-Stenild sognekommune indgik før kommunalreformen i 1970 i Rørbæk-Nørager Kommune. Den blev ved selve kommunalreformen indlemmet i Nørager Kommune, der ved strukturreformen i 2007 indgik i Rebild Kommune. I Grynderup Sogn ligger Grynderup Kirke. I sognet findes følgende autoriserede stednavne: Allestrup (bebyggelse, ejerlav) Grynderup (bebyggelse, ejerlav) Kjemtrup (bebyggelse, ejerlav)